
			434/2023 EBAZPENA, azaroaren 16koa, Uribeko Erakunde Sanitario Integratuko zuzendari-gerentearena, zeinaren bidez Carlos Emilio Fernández Téllez jauna Erizaintzako ondoko (Lehen Mailako Arreta) izendatzen den, izendapen askez, Osakidetza-Euskal osasun zerbitzuko Uribeko Erakunde Sanitario Integratuan.

			Urriaren 5eko 372/2023 Ebazpenaren bidez, Osakidetza-Euskal osasun zerbitzuko Uribeko ESIan Erizaintzako ondoko (Lehen Mailako Arreta) lanpostu bat izendapen askez betetzeko deialdia argitaratu zen.

			Batzordeak baloratu egin du aurkeztutako eskabidea, eta dagokion izendapen-proposamena egin du. Horiek horrela, Carlos Emilio Fernández Téllez jaunak dituen ezagutza akademiko eta profesionalak kontuan hartuta, erabaki da hura Osakidetza-Euskal osasun zerbitzuko Uribeko ESIko Erizaintzako ondoko (Lehen Mailako Arreta) izendatzea, izendapen askez.

			Beraz, bat etorriz Euskadiko Antolamendu Sanitarioari buruzko ekainaren 26ko 8/1997 Legearen 28. artikuluaren hirugarren arau komunarekin, Osakidetzaren lanpostu funtzionalak arautzen dituen uztailaren 19ko 186/2005 Dekretuarekin eta azaroaren 11ko 255/1997 Dekretuarekin

			EBAZTEN DUT:

			Lehenengoa.– Carlos Emilio Fernández Téllez jauna Erizaintzako ondoko (Lehen Mailako Arreta) izendatzea, Osakidetza-Euskal osasun zerbitzuko Uribeko ESIan.

			Bigarrena.– Izendapen honek 2023ko azaroaren 21ean izango ditu ondorioak.

			Hirugarrena.– Izendapenak egin dituen organoak edozein unetan kargugabetu ditzake, bere eskumen-ahalez, izendapen askeko sistemaren bidez izendatu dituen langileak. Kargutik kentzeak edo mugiarazteak zera eragingo du: langilea beste postu funtzional batera lekualdatuko dela, baina, edonola ere, interesdunak duen kategoriari dagozkion baldintzei eutsiko diela. Hain zuzen, antzeko ezaugarriak dituen lanpostu bati atxikiko zaio eta, ahal dela, izendapena jaso aurretik bera zegoen antolakuntza- eta lurraldetasun-baldintza berberetan. Atxikipen horrek, hain zuzen, kargugabetze-dataren biharamunetik aurrera izango ditu ondorioak, eta lanpostua betetzeko eskatzen diren betekizun eta baldintza guztiak bete beharko ditu.

			Laugarrena.– Interesdunari eta Uribeko ESIari ebazpen honen berri ematea.

			Bosgarrena.– Ebazpen honen aurka gora jotzeko errekurtsoa aurkez dakioke Osakidetza-Euskal osasun zerbitzuko zuzendari nagusiari. Horretarako, hilabeteko epea izango da, ebazpena Euskal Herriko Agintaritzaren Aldizkarian argitaratu eta hurrengo egunetik aurrera.

			Urduliz, 2023ko azaroaren 16a.

			Uribeko ESIko zuzendari-gerentea.

			EB (170/2021 Ebazpena, martxoaren 30ekoa).

			Langileen zuzendaria,

			IANIRE LAMIKIZ MOREIRA.

